จังหวัดลำปาง หนุนเยาวชนพื้นที่สูงคิดสร้างนวัตกรรมชุมชนปกาเกอะญอ สร้างสังคมเข็มแข็ง
ที่โรงเรียนแม่ฮ่างวิทยา หมู่ที่ 4 ตำบลนาแก อำเภออำเภองาว จังหวัดลำปาง นายจำลักษ์ กันเพ็ชร์ รองผู้ว่าราชการจังหวัดลำปาง เปิดโครงการอบรม “ภายใต้พัฒนาเพื่อการแบ่งปันที่ยิ่งใหญ่ Shift and share” โดยมีนายวันชัย เกตแก้ว นายอำเภองาว หัวหน้าหน่วยงาน One Home สังกัดกระทรวงกระทรวงการพัฒนาสังคมและความมั่นคงของมนุษย์จังหวัดลำปาง ประธาน อพม.อำเภอ นายกองค์การบริหารส่วนตำบล กำนัน/ผู้ใหญ่บ้าน ภาคีเครือข่ายในพื้นที่เข้าร่วมกิจกรรมนางปิยะนาถ พูลพิพัฒน์ ผู้อำนวยการศูนย์พัฒนาราษฎรบนพื้นที่สูงจังหวัดลำปาง เปิดเผยว่า กรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ มีภารกิจเกี่ยวกับการจัดสวัสดิการ การพัฒนาสังคม การสังคมสงเคราะห์ รวมถึงการให้การคุ้มครอง พิทักษ์สิทธิ์และจัดบริการ หรือจัดกิจกรรมตามโครงการพิเศษแก่กลุ่มเป้าหมาย โดยการมีส่วนร่วมจากภาคส่วนต่างๆ เพื่อให้กลุ่มเป้าหมายสามารถพึ่งพาตนเองและอยู่ในสังคมได้ สร้างชุมชนปลอดภัยดูแลสังคมอย่างปกติสุข ตลอดจนส่งเสริมหรือสนับสนุนให้ภาคีเครือข่ายเป็นกลไกในการขับเคลื่อนงานตามภารกิจ จะเห็นได้ว่าการจัดโครงการในครั้งนี้กรมพัฒนาสังคมและสวัสดิการ โดยศูนย์พัฒนาราษฎรบนพื้นที่สูงจังหวัดลำปาง ได้มุ่งเน้นให้เด็ก เยาวชนและประชาชนทั่วไป ได้รับการส่งเสริมและพัฒนาองค์ความรู้ให้เป็นจิตสาธารณะ มีการช่วยเหลือเกื้อกูล แบ่งปันสร้างประโยชน์สุขให้กับตนเองครอบครัว ชุมชนและสังคม ผ่านกิจกรรมสร้างสรรค์เชิงนวัตกรรมทางสังคม รวมถึงการบูรณาการร่วมกับภาคีเครือข่ายทุกภาคส่วน เพื่อให้เกิดการขับเคลื่อนงานด้านการช่วยเหลือ เฝ้าระวัง ป้องกัน แก้ไขปัญหาทางสังคมร่วมกัน ให้ประชาชนกลุ่มเป้าหมายสามารถพึ่งพาตนเองได้และนาไปสู่การเป็นสังคมแห่งสันติสุข เอื้ออาทร ให้น่าอยู่และยั่งยืน โดยมีเด็ก เยาวชนและภาคีเครือข่ายเข้าร่วมกิจกรรม จำนวน 44 คน เข้าร่วมกิจกรรม